Toetsbeamptes vas oor korrupsieTwee werknemers van ŉ privaat voertuigtoetssentrum in Limpopo is in hegtenis geneem in verband met beweerde korrupsie. Die Padverkeersbestuurskorporasie (RTMC) het Vrydag gesê die beamptes het glo sertifikate uitgereik vir voertuie wat nooit getoets is vir padwaardigheid nie. “Die twee beamptes, ŉ eksaminator en ŉ datainvorderaar van die Thulalushaka-voertuigtoetssentrum, is Donderdag in hegtenis geneem deur ŉ span ondersoekers van die RTMC.” ŉ Identiteitsdokument van ŉ onskuldige persoon is na bewering ook in die vervalste transaksies gebruik om die indruk te skep dat die persoon die voertuie afgelewer het om getoets te word, aldus die verklaring. Die werknemers sal na verwagting Maandag in ŉ hof verskyn.